open-index/open-wikipedia-markdown huggingface dataset:
רודריג (אי)

**רודריג** (בצרפתית: **île Rodrigues**) הוא אי ששטחו כ-108 קמ"ר, השוכן במערב האוקיינוס ההודי, כ-560 קילומטרים צפונית-מזרחית לאי מאוריציוס. האי הוא חלק מארכיפלג איי מאסקרן  הכולל גם את האיים מאוריציוס וראוניון. רודריג הוא אי גבוה שמקורו געשי, מוקף שונית אלמוגים, ולחופיו מספר איים לא מיושבים זעירים.

האי שייך לרפובליקת מאוריציוס, ומבחינה מנהלית הוא חבל אוטונומי הנשלט על ידי "האספה האזורית של רודריג" שבירתו העיר פורט מתהורין .

בשנת 2014 התגוררו באי 41,669 תושבים, רובם ממוצא אפריקני וצרפתי. כלכלת האי מבוססת בעיקר על דיג, חקלאות, אמנות, וכן על ענף התיירות המתפתח.

האי רודריג, יחד עם האיים אגלגה וסנט ברנדון, מנוהלים על ידי משרד השלטון המקומי של האיים החיצוניים.

אל רודריג ניתן להגיע במעבורת ובטיסות היוצאות מהאי הראשי ומהאי ראוניון.

## היסטוריה

האי נקרא על שמו של מגלה הארצות הפורטוגזי דום דיוגו רודריגש (Diogo Rodrigues) בשנת 1528.

## ביולוגיה
האי התאפיין במגוון רב של מיני צמחים ובעלי חיים אנדמיים, מאז המאה השבע עשרה נכחדו רבים ממינים אלו. סוליטר רודריג היה עוף שאיבד את יכולתו לעוף שנכחד בסוף המאה ה-18. המין שועל-מעופף רודריג, מין אנדמי של עטלף פירות מצוי בסכנת הכחדה.

כחלק ממאמצי הרשויות לשמר את היערות שבּוֹרְאוּ, הוכרזו בשנות השמונים של המאה העשרים האיונים הסמוכים – איל קוקו (Île aux Cocos), ואיל סאבלה (Île aux Sables) – כשמורות טבע.

## קישורים חיצוניים

* 
* 

קטגוריה:מאוריציוס: גאוגרפיה
קטגוריה:איים באוקיינוס ההודי
קטגוריה:מדינות וטריטוריות דוברות אנגלית
קטגוריה:אפריקה: מושבות צרפתיות לשעבר
יאשליסקה

**יאשליסקה** (בפולנית: **Jaśliska**; ביידיש: **יאשליסק**) הוא כפר במחוז קרוסנו שבפרובינציית פודקרפצקיה בפולין, כ-16 ק"מ דרומית מזרחית לדוקלה, בסמוך לגבול סלובקיה, בו התקיימה עד השואה קהילה יהודית קטנה.

## תולדות היישוב
ליאשליסקה הוענקו זכויות עיר בשנת 1366, ועד שנת 1432 היה בבחינת עיר מלכותית. בשנה זו עבר היישוב לבעלות בישופים מפשמישל. בהמשך אותה מאה הוקף היישוב בחומה, ועד המאה ה-17 נודע בשל המסחר בסוסים וביינות שהתנהל בו.

בחלוקת פולין בסוף המאה ה-18 נכלל היישוב בתחום גליציה האוסטרית. לקראת סוף המאה ה-19 ניטל מהיישוב מעמדו העירוני.

## יהודי יאשליסקה
על יהודים נאסר להתיישב בכפר במאות השנים הראשונות לקיומו, בהתאם לכתבי זכויות שהוענקו לו מעת לעת. היהודים התיישבו בכפר רק עם ביטולן של הגבלות אלה, בסוף המאה ה-18. בתחילת המאה ה-20 נמנו בכפר 293 יהודים, ורובם נמנו על החסידות.

עם פרוץ מלחמת העולם השנייה גירשו רשויות פולין את יהודי היישוב, כ-100 משפחות, לרימנוב. כאשר גורשו יהודי רימנוב בתורם בידי הגרמנים לעבר שטח הכיבוש הסובייטי, שבו יהודי יאשליסקה לכפרם, ושם הוטלו עליהם גזירות שונות, ומונה בקרבם יודנרט, אשר נצטווה לספק לגרמנים עובדי כפייה יהודים.

בתמוז ה'תש"ב גירשו הנאצים כ-400 מתושבי יאשליסקה וסביבתה לדוקלה. קוזיק, תושב דוקלה תיאר ביומנו:

בספטמבר 1942 נצטוו יהודי היישוב להתכנס בכיכר המרכזית בו, ומשם הוצעדו כולם כ-28 ק"מ עד תחנת הרכבת באיבוניץ'. מהתחנה שולחו יהודי היישוב למחנה ההשמדה בלז'ץ, תוך ירי בקשישים במהלך האקציה. בתקופה זה התקיים ביאשליסקה מחנה עבודה ליהודי הסביבה, בו הועסקו אלו בעבודות פרך, עד חיסולו. מקהילת יאשליסקה שרדו את השואה חמישה עד שישה יהודים.

## קישורים חיצוניים

* יאשליסקה באתר מרכז מורשת יהדות פולין
* 
* 

## הערות שוליים

קטגוריה:פודקרפצקיה: יישובים
קטגוריה:גליציה
קטגוריה:שואת יהודי פולין: קהילות
קטגוריה:קהילות יהודיות בפולין
יוזפוב על נהר ויסלה

**יוזפוב על נהר ויסלה** (בפולנית: **Józefów nad Wisłą**) הוא כפר במחוז אופולה שבפרובינציית לובלין בפולין, על גדת נהר ויסלה, בו התקיימה עד השואה קהילה יהודית גדולה.

## תולדות היישוב
היישוב נזכר לראשונה בשנת 1667, ועד אמצע המאה ה-18 הוענקו לו זכויות עירוניות. במחצית הראשונה של המאה ה-19 התפתח היישוב, בשל מיקומו על הדרך הראשית שיצאה מלובלין, ובשל סמיכותו לאחוזות משפחת פוטוצקי.

## יהודי יוזפוב על נהר ויסלה
יהודים ישבו ביוזפוב מעת שקיבל זכויות עירוניות, ומהמחצית הראשונה של המאה ה-19 התקיימה ביישוב קהילה יהודית עצמאית, עם בית כנסת. בשנת 1867 נמנו ביישוב 1,580 יהודים, אך מסוף המאה ה-19 ובתחילת המאה ה-20 עזבו את היישוב רבים מיהודיו.

בין מלחמות העולם נמנו ביישוב 736 יהודים, והתקיימה בו פעילות ציונית. בשנת 1937 אירעו מספר תקריות אנטישמיות בכפר, תוך פגיעה במבנה בית הכנסת המקומי.

לאחר כיבוש הכפר בידי הגרמנים באמצע ספטמבר 1939, פנו חלק מיהודי היישוב לאופולה לובלסקי, לריקי ולדמבלין אירנה. בשנת 1941 הובאו ליוזפוב פליטים יהודים מקז'ימייז' דולני, ובד בבד, הוטלו הגבלות תנועה על יהודי היישוב.

בתחילת מאי 1942 גורשו כל יהודי היישוב לדמבלין אירנה, וב-6 במאי 1942 נשלחו יחד עם יתר יהודי המקום למחנה ההשמדה סוביבור.

## קישורים חיצוניים

* יוזפוב על נהר ויסלה באתר מרכז מורשת יהדות פולין
* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:לובלין (פרובינציה): יישובים
קטגוריה:שואת יהודי פולין: קהילות
קטגוריה:לובלין (פרובינציה): עיירות יהודיות
קטגוריה:יישובים שהוקמו ב-1687
קאווה ססיליו דה סילבה

**קאווה ססיליו דה סילבה** (בפורטוגזית: **Cauê Cecilio da Silva**; נולד ב-24 במאי 1989), הידוע בשם **קאווה**, הוא כדורגלן ברזילאי המשחק בעמדת הקשר בסיאנורטה.

## קריירה
קאווה התחיל את הקריירה שלו בקבוצת סנטו אנדרה מסאו פאולו, וכשהיה בן 21 עזב את ברזיל וחתם בליישואש מליגת העל הפורטוגזית. בעונת הבכורה שלו לא זכה קאווה לדקות משחק רבות והמועדון ירד לליגה השנייה, בה הפך קאווה לשחקן הרכב. בקיץ  חזר לליגה הבכירה בפורטוגל כאשר חתם באולהאננסה, במדיה כבש ארבעה שערים ב-29 משחקים.

בקיץ  חתם בואסלוי מליגת העל הרומנית, במדיה ערך את הופעת הבכורה שלו במסגרות האירופאיות, בתיקו 1–1 נגד פנרבחצ'ה במסגרת מוקדמות ליגת האלופות. בסך הכל שיחק שנתיים במועדון וכבש שלושה שערים ב-54 הופעות בכל המסגרות. בקיץ  חתם בנפטצ'י באקו מליגת העל האזרית, במדיה שיחק שנה וחצי וכבש שני שערים ב-49 הופעות בכל המסגרות.

ב-2 בפברואר 2016 הגיע קאווה לישראל וחתם בקבוצת הפועל תל אביב. כעבור חמישה ימים ערך את הופעת הבכורה שלו במועדון, כאשר נכנס כמחליף בדרבי מול מכבי תל אביב, במשחק שנערך באצטדיון בלומפילד והסתיים בתיקו 1–1. בסך הכל שותף קאווה בשבעה משחקים בליגת העל עד תום העונה.

במאי  חתם במוריירנסה מליגת העל הפורטוגזית, ובמדיה שיחק עונה אחת וכבש שני שערים ב-33 הופעות בליגה. ביולי 2017 חתם בקבוצת אומייה ארדיג'ה מליגת העל היפנית, ובתום העונה ירד עמה לליגת המשנה. בשנת 2018 הושאל לאלבירקס ניאיגטה מליגת המשנה היפנית, וכעבור שנה חתם על חוזה חדש בקבוצה.

ב-19 באוגוסט 2020, קאווה חתם בבלננסש סאד.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:סאו פאולו: כדורגלנים
קטגוריה:כדורגלני ליישואש
קטגוריה:כדורגלני אולהאננסה
קטגוריה:כדורגלני ואסלוי
קטגוריה:כדורגלני נפטצ'י באקו
קטגוריה:כדורגלני הפועל תל אביב
קטגוריה:כדורגלני אומייה ארדיג'ה
קטגוריה:כדורגלני בלננסש סאד
קטגוריה:כדורגלנים זרים בישראל
קטגוריה:ספורטאים ברזילאים בפורטוגל
קטגוריה:ספורטאים ברזילאים ברומניה
קטגוריה:ספורטאים זרים באזרבייג'ן
קטגוריה:ספורטאים ברזילאים בישראל
קטגוריה:ספורטאים ברזילאים ביפן
קטגוריה:ברזילאים שנולדו ב-1989
מירצ'ה אקסנטה

**מירצ'ה יונוץ אקסנטה** (ברומנית: **Mircea Ionuţ Axente**; ) הוא כדורגלן עבר רומני ששיחק בעמדת החלוץ.

## קריירה
אקסנטה התחיל את הקריירה שלו במחלקת הנוער של LPS גאלאץ. בגיל 18 חתם בפוליטכניקה טימישוארה. לאחר שלא מצא את מקומו בין השנים 2007–2010 הושאל לקבוצות כמו: שקולאר רשיצ'ה, אקדמיקה צלינצני, גלוריה בוזאו ואוצלול גאלאץ. בעונת  חזר לטימישוארה ועד מהרה הפך לשחקן הרכב. ב-29 ביולי 2011 הבקיע את שער הבכורה שלו במועדון בניצחון 1-2 נגד מייפה שהיה גם משחק הבכורה שלו במסגרת אירופית. 3 ימים לאחר מכן הבקיע את שער הבכורה שלו במועדון במסגרת הליגה, אך בתום העונה ירדה טימישוארה לליגת המשנה. בליגת המשנה אקסנטה כבש 8 שערים והיה שותף לחזרה של המועדון לליגת העל.

בתום העונה סיים את חוזהו וחתם בדינמו בוקרשט. בבוקרשט לא השתלב ואף על פי שפתח את עונת  במועדון, לקראת סיום מועד חלון העברות האחרון הוא חתם בויטורול קונסטנצה. בקיץ  עזב לראשונה את רומניה וחתם בארמיס ארדיפו אך עזב לאחר חודשים בודדים במועדון וחתם בטרגו מורש.

ב-3 בפברואר 2016 חתם במכבי נתניה מליגת העל. הוא שוחרר, שלושה מחזורים לפני סיום העונה, לאחר שהופיע בתשעה משחקים ולא כבש שער. בקיץ  חתם בגז מתאן מדיאש. ב-26 בינואר 2017 חתם באל-פאייסלי הסעודית. ב-7 בינואר 2018 חתם בבוטושאן.

בקיץ  אקסנטה הצטרף לדינמו בוקרשט, ובינואר  חתם באוניברסיטטה קלוז'.

בקיץ  אקסנטה חתם בפולי טימישוארה.

## תארים
; פוליטכניקה טימישוארה
*הליגה הרומנית השנייה: 

; ארמיס ארדיפו
*הסופר קאפ הקפריסאי: 

; טרגו מורש
*הסופר קאפ הרומני: 

## קישורים חיצוניים

קטגוריה:כדורגלנים רומנים
קטגוריה:חלוצי כדורגל רומנים
קטגוריה:כדורגלני פוליטכניקה טימישוארה
קטגוריה:כדורגלני אקדמיקה קליניקן
קטגוריה:כדורגלני אוצלול גאלאץ
קטגוריה:כדורגלני דינמו בוקרשט
קטגוריה:כדורגלני פארול קונסטנצה
קטגוריה:כדורגלני ארמיס ארדיפו
קטגוריה:כדורגלני טרגו מורש
קטגוריה:כדורגלני מכבי נתניה
קטגוריה:כדורגלני גז מתאן מדיאש
קטגוריה:כדורגלני אל-פייסלי
קטגוריה:כדורגלני פולי טימישוארה
קטגוריה:כדורגלנים זרים בישראל
קטגוריה:ספורטאים רומנים בקפריסין
קטגוריה:ספורטאים רומנים בישראל
קטגוריה:ספורטאים זרים בערב הסעודית
קטגוריה:רומנים שנולדו ב-1987
ואנדרסון (מגן)

**ואנדרסון הנריקה דו נסימנטו סילבה** (בפורטוגזית: **Wanderson Henrique Do Nascimento Silva**; נולד ב-13 בספטמבר 1991; ידוע גם כ"ואנדרסון") הוא כדורגלן ברזילאי המשחק בעמדת המגן השמאלי בדילה גורי.

## קריירה
ואנדרסון התחיל את הקריירה שלו בוילה נובה. בגיל 23 חתם בסאו ז'וזה גם בה לא מצא את מקומו, ובמהלך העונה חתם באופראריו בה שיחק 9 משחקים עד לסיום העונה. בתחילת שנת  חתם בגרמיו אנאפוליס בה גם כבש את שער הבכורה שלו בקריירה בהפסד 6-1 לגויאס, וביולי של אותה שנה חזר לאופראריו. ב-1 בפברואר 2016 עזב לראשונה את ברזיל כאשר חתם בבני סכנין מליגת העל. הוא ערך את הופעת הבכורה שלו בקבוצה ב-16 בפברואר 2016, בניצחון קבוצתו 2–0 על בני יהודה תל אביב.

ב-23 ביולי 2018 חתם בסבאך מליגת העל האזרית לעונה אחת. ב-15 במאי 2019 הודיעה הקבוצה כי לא תאריך את חוזהו.

בדצמבר  חזר לברזיל וחתם בסאו קאנטו.

ב-1 בספטמבר 2020, ואנדרסון חתם בדילה גורי מליגת העל הגאורגית.

## קישורים חיצוניים

## הערות שוליים

קטגוריה:מגני כדורגל ברזילאים
קטגוריה:כדורגלנים ברזילאים
קטגוריה:כדורגלני בני סכנין
קטגוריה:כדורגלני סבאך
קטגוריה:כדורגלני דילה גורי
קטגוריה:כדורגלני דינמו בתומי
קטגוריה:כדורגלנים זרים בישראל
קטגוריה:ספורטאים ברזילאים בישראל
קטגוריה:ספורטאים זרים באזרבייג'ן
קטגוריה:ספורטאים זרים בגאורגיה
קטגוריה:ברזילאים שנולדו ב-1991
אובה קאמפס

**אובה קאמפס** (בגרמנית: **Uwe Kamps**, נולד ב-12 ביוני 1964 בדיסלדורף שבגרמניה המערבית) הוא כדורגלן עבר גרמני ששיחק לאורך כל הקריירה שלו בבורוסיה מנשנגלדבך בעמדת השוער, ומאמן השוערים של הקבוצה בהווה.

## קריירת מועדונים
קאמפס ערך את הופעת הבכורה שלו בבוגרים של בורוסיה מנשנגלדבך באפריל 1983, בניצחון 5-0 על קרלסרוהה, וסיים את עונת הבכורה שלו, 1982/83, עם 12 הופעות, בהן ספג 20 שערים, מתוכם ארבעה במחזור האחרון בניצחון 6-4 על בורוסיה דורטמונד. בשלוש העונות הבאות קאמפס לא היה השוער הבכיר של הקבוצה ומיעט לשחק, אך החל מעונת 1986/87 תפס את אפודת השוער הראשון, ועד לשנת 2001 היה השוער הבכיר של הקבוצה. בעונת 1991/92 הגיע קאמפס עם הקבוצה לגמר הגביע, שם הפסידה בורוסיה מנשנגלדבך להנובר 96 בבעיטות הכרעה, לאחר 0-0 בתום 120 דקות. בדרך לגמר, בורוסיה מנשנגלדבך הדיחה את באייר לברקוזן, גם כן בבעיטות הכרעה, לאחר 2-2 בתום 120 דקות. בחצי הגמר הזה, קאמפס עצר את כל ארבע הבעיטות של שחקני לברקוזן, ז'ורז'יניו, הייקו הרליך, לואן לופסקו ומרטין קרי, ולבורוסיה מנשנגלדבך הספיק ניצחון 2-0 בבעיטות הכרעה כדי להעפיל לגמר. עונת 1994/95 הייתה מוצלחת יותר עבור קאמפס ובורוסיה מנשנגלדבך, שהגיעו שוב לגמר הגביע הגרמני, והפעם יצאו עם היד על העליונה, לאחר ניצחון 3-0 על וולפסבורג.

בעונת 1997/98 קאמפס ירד ליגה עם בורוסיה מנשנגלדבך, ונשאר בקבוצה גם בבונדסליגה השנייה. כעבור שנתיים, קאמפס העפיל ביחד עם בורוסיה מנשנגלדבך חזרה אל הבונדסליגה. לאחר עליית הליגה, קאמפס הפך לשחקן ספסל, והשוער הבכיר של הקבוצה היה השווייצרי יורג שטיל. קאמפס נשאר בקבוצה בשלוש העונות הבאות אך לא שיחק, ובמחזור האחרון של עונת 2003/04 נכנס כמחליף בדקה ה-82 במקומו של שטיל, לאות כבוד, במשחק שהיה למשחק הפרישה של קאמפס, בניצחון 3-1 על מינכן 1860. קאמפס צבר 457 הופעות במדי בורוסיה מנשנגלדבך, מתוכן 390 בבונדסליגה, והוא מדורג במקום השני בטבלת שיאני ההופעות של המועדון בבונדסליגה בכל הזמנים, לאחר ברטי פוגטס.

## קריירה בינלאומית
קאמפס השתתף עם הנבחרת המערב-גרמנית האולימפית באולימפיאדת סיאול (1988), וזכה במדליית ארד לאחר הפסד לנבחרת ברזיל בחצי הגמר וניצחון על נבחרת איטליה במשחק על המקום השלישי. לקאמפס אין הופעות בנבחרת גרמניה הבוגרת.

## תארים
עם בורוסיה מנשנגלדבך:
* הגביע הגרמני: 1994/95

עם הנבחרת המערב-גרמנית האולימפית:
* אולימפיאדת סיאול (1988): מדליית ארד

## קישורים חיצוניים

## הערות שוליים

קטגוריה:שוערי כדורגל גרמנים
קטגוריה:כדורגלנים גרמנים
קטגוריה:כדורגלני בורוסיה מנשנגלדבך
קטגוריה:כדורגלנים באולימפיאדת סיאול (1988)
קטגוריה:זוכי מדליית ארד אולימפית מערב גרמנים: כדורגל
קטגוריה:גרמנים שנולדו ב-1964
אורופוס

**אורופוס** (ביוונית: **Ωρωπός**) היא עיירת נמל באטיקה שביוון. כ-54 ק"מ מעיר הבירה - אתונה.

## היסטוריה
אורופוס נוסדה על ידי מתיישבים מהעיר ארטריה שבאי אֶוּבּוֹיָה (אֶבְיָה או אֶבוֹיָה של ימינו). בעת העתיקה, היא הייתה עיר גבול בין בויאוטיה ואטיקה, ושאלת השליטה בה היוותה עילה לסכסוך גבולות מתמשך בין אתונה לתבאי. בסופו של דבר הגיעה העיר לידיה של אתונה. אולם קצב התפתחותה היה אטי, אפילו כאשר השתלטה הרפובליקה הרומית על האזור. הנמל החשוב שלה, אשר כונה דלפיניום (Delphinium), שכן למעשה בפתחו של נהר אסופוס, כקילומטר וחצי צפונית לעיר.

מקדש אמפיאראוס באורופוס נמצא בתחומה, הוא שכן במרחק של 12 סטאדיות מהעיר עצמה. האתר נחפר על ידי האגודה לארכאולוגיה של אתונה. הוא הכיל מקדש, מעיין קדוש, שלתוכו נזרקו מטבעות בידי המתפללים, מזבחות, וכן תיאטרון קטן, אשר הפרוסקניון (במה מוגבהת שעליה הציגו השחקנים) שלו נשמר היטב. המתפללים נהגו להתייעץ עם אמפיאראוס שלכבודו נבנה המקדש על ידי כך שהיו ישנים על עור של אייל שחוט בתוך המבנה.

במקדש נמצאה כתובת הקדשה על ידי יהודי בשם "מוסכוס בן מוסכיון". על פי הכתובת, מוסכוס היהודי חלם שהאל אמפיאראוס והאלה היגיאה התגלו אליו בחלום וציוו עליו לתרום כתובת זו ולקבוע אותה על גבי המזבח.

בתקופת האימפריה הביזנטית העיר הייתה מרכז חקלאות פעיל, והיא נותרה כזו עד שנבזזה ונהרסה בידי צבא האימפריה העות'מאנית במהלך מלחמת העצמאות היוונית. בשנת 1840 בוטלה העירייה והיא סופחה לפרובינקיית אטיקה. בשנת 2011 היא הוקמה מחדש על ידי איחוד של 9 עיירות קטנות יותר באזור.

## קישורים חיצוניים

## הערות שוליים

קטגוריה:יוון: ערים
קטגוריה:יוון: ערי נמל
פרובינציית קרוליינה

**פרובינציית קרוליינה** (באנגלית: **Province of Carolina**) הייתה קולוניה אנגלית ולאחר מכן בריטית בצפון אמריקה. קרוליינה נוסדה בטריטוריה שהיום נמצאת תחת שיפוטה של מדינת קרוליינה הצפונית בארצות הברית, אולם היא התרחבה ובשיא גודלה כללה את הטריטוריות שנמצאות בתחום שיפוטן של המדינות קרוליינה הצפונית, קרוליינה הדרומית, ג'ורג'יה (אזור שהיה מכונה אז בשם קרוליינה), אלבאמה, טנסי, ומיסיסיפי, וחלקים מפלורידה ולואיזיאנה של ימינו.

## היסטוריה
הפרובינציה נוסדה בשנת 1629 על ידי סר , שהיה התובע הכללי בתקופתו של המלך צ'ארלס הראשון וקיבל ממנו צ'ארטר לצורך העניין. הפרובינציה נקראה על שמו של המלך צ'ארלס (שבלטינית שמו הוא קרולוס). לאחר תחילת הרסטורציה, בשנת 1660, ניסו יורשיו של הית' לחדש את הצ'ארטר, אולם צ'ארלס השני קבע כי הוא מבוטל. בשנת 1663 המלך החדש העניק את הפרובינציה לשמונה אצילים שכונו הבעלים-הלורדים (lord proprietors): אדוארד הייד, הרוזן הראשון מקלרנדון; ג'ורג' מונוק, הדוכס הראשון מאלבמרל; ויליאם קרייבן, הרוזן הראשון מקרייבן; הברון ג'ון ברקלי ואחיו סר ויליאם ברקלי, שהיה גם מושל הקולוניה של וירג'יניה; אנתוני אשלי קופר, רוזן שפטסברי הראשון; וסר ג'ון קולטון. מבין השמונה הרוזן שפטסברי היה האקטיבי ביותר בניהול ענייניה של הפרובינציה ויחד עם עוזרו, הפילוסוף ג'ון לוק, הוא סייע בניסוח "החוקה היסודית של קרוליינה". תחת הצ'ארטר המלכותי לשמונת האצילים הייתה הזכות לנהל את ענייניה של הקולוניה באופן עצמאי ובסמכות כמעט זהה לזו של המלך.

במהלך השנים נעשו מספר ניסיונות להקים בפרובינציה התיישבות איתנה ועצמאית. בשנת 1670 הרוזן שפטסברי הקים את היישוב צ'ארלס טאון שברבות הימים הפך לעיר צ'ארלסטון שבקרוליינה הדרומית.

בין השנים 1691 ל-1712 סכסוכים על הממשל בפרובינציה הביאו לחלוקתה לפרובינציית קרוליינה הצפונית ופרובינציית קרוליינה הדרומית. החלוקה נהייתה רשמית בשנת 1712, עת הפרובינציה חדלה מלהתקיים. הבעלות על שתי המושבות החדשות נותרה בידי שמונת הלורדים-הבעלים עד 1729, עת ששבעה מתוך השמונה מכרו את זכויותיהם חזרה לכתר הבריטי.

## קישורים חיצוניים

קרוליינה
קטגוריה:קרוליינה הדרומית: היסטוריה
קטגוריה:קרוליינה הצפונית: היסטוריה
אן סטליבראס

**אן סטליבראס** (באנגלית: **Anne Stallybrass**; 4 בדצמבר 1938 - 3 ביולי 2021) הייתה שחקנית אנגלייה.

## ביוגרפיה
סטליבראס נולדה בשם ז'קלין אן סטליבראס בווסטקליף-און-סי באסקס לאדוארד לינדזי סטליבראס (1905–1990) ולאן איזבל (שם נעורים פיקוק) סטליבראס (1911–1981). הוריה התחתנו בשנת 1933 בהקני שבלונדון. היא התחנכה במנזר סנט ברנרד ולמדה משחק באקדמיה המלכותית למוזיקה שם זכתה במדליית זהב בתחום הדרמה. בתחילת הקריירה שלה עבדה שנים אחדות בתיאטרון רפרטוארי בפולקסטון שבקנט ואחר כך עברה לנוטינגהאם ולשפילד.

התפקידים הידועים ביותר של סטליבראס בטלוויזיה היו: ג'יין סימור בסדרה "שש נשותיו של הנרי השמיני" (1970) ואן אונידין בסדרה "קו אונידין" מאת סיריל אברהם. תפקידים נוספים שלה היו אנה שטראוס במיני-סדרה "משפחת שטראוס" (1972), סוזן הנצ'רד ב"ראש העיר קסטרברידג'" (עיבוד מ-1978), ומיוריאל תומאס בעיבוד לספר "The Old Devils" מאת קינגסלי אמיס (1992). בין השנים 1995 ו-1998 שיחקה בתפקיד איילין ריינולדס בסדרה המשטרתית "Heartbeat" של ITV. ב-1993 גילמה את המלכה אליזבת השנייה בסרט הטלוויזיה "דיאנה: הסיפור האמיתי" על פי ספרו של הביוגרף אנדרו מורטון. סטליבראס הייתה מועמדת פעמיים לפרס באפט"א לטלוויזיה לשחקנית הטובה ביותר על תפקידה כאן אונידין ועל תפקידה כאנה שטראוס.

### חיים אישיים
סטליבראס הייתה נשואה פעמיים ולא הביאה ילדים לעולם. את בעלה הראשון השחקן רוג'ר רולנד הכירה בנוטינגהאם. הם התחתנו ב-1963 והתגרשו אחרי כעשר שנות נישואין. באותה תקופה התפרקו גם נישואיו השניים של פיטר גילמור. הידידות בין סטליבראס וגילמור שהופיעו יחד בסדרה "קו אונידין" התפתחה לאהבה, והם התחילו לחיות יחד. עשר שנים אחר כך ב-1987 השניים התחתנו. סטליבראס הייתה נשואה לפיטר גילמור עד למותו בפברואר 2013. הם גרו בבארנס שבלונדון, ובבעלותם היה קוטג' בעיר דארטמות' בשם "בית אונידין". הבית שימש כאתר צילומים של הסדרה "קו אונידין".

סטליבראס נפטרה ב-3 ביולי 2021.

## פילמוגרפיה

## קישורים חיצוניים

* אתר המוקדש לאן סטליבראס ופיטר גילמור

## הערות שוליים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1938
קטגוריה:בריטים שנולדו ב-1938
קטגוריה:בריטיות שנפטרו ב-2021
קטגוריה:בריטים שנפטרו ב-2021
נמניה פטרוביץ'

**נֶמַנְיָה פֶּטְרוֹבִיץ**' (בסרבית קירילית: **Немања Петровић**; נולד ב-17 באפריל 1992) הוא כדורגלן סרבי המשחק בבאצ'קה טופולה בעמדת המגן השמאלי.

## קריירה
פטרוביץ' התחיל את הקריירה שלו בטלאופטיק, קבוצת המילואים של פרטיזן בלגרד. ב-11 ביולי 2013, פטרוביץ' חתם על חוזה לארבע שנים בפרטיזן. ב-22 באוגוסט 2013 ערך את הופעת הבכורה שלו במועדון במסגרת מוקדמות הליגה האירופית נגד תון. ב-20 באוקטובר 2013 הבקיע את שער הבכורה שלו בקבוצה הראשונה נגד יאגודינה. בעונת הבכורה שלו במועדון הוא ערך בסך הכל 12 הופעות עבור המועדון.

ב-3 בפברואר 2016 הושאל למכבי נתניה. בקיץ  חתם בצ'אווס, העולה החדשה לליגת העל הפורטוגזית.

בקיץ  חזר לסרביה וחתם בנפרדק קרושבץ.

בקיץ , פטרוביץ' חתם בראד בלגרד.

ב-24 ביולי 2020, פטרוביץ' חתם בבאצ'קה טופולה.

פטרוביץ' שיחק 11 משחקים בנבחרת הצעירה של סרביה ואף השתתף עימה באליפות אירופה בכדורגל עד גיל 21 - 2015.

## קישורים חיצוניים

## הערות שוליים

קטגוריה:כדורגלנים סרבים
קטגוריה:מגני כדורגל סרבים
קטגוריה:קשרי כדורגל סרבים
קטגוריה:כדורגלני פרטיזן בלגרד
קטגוריה:כדורגלני מכבי נתניה
קטגוריה:כדורגלני שאביש
קטגוריה:כדורגלני נפרדק קרושבאץ
קטגוריה:כדורגלני ראד בלגרד
קטגוריה:כדורגלני באצ'קה טופולה
קטגוריה:כדורגלנים זרים בישראל
קטגוריה:ספורטאים סרבים בישראל
קטגוריה:ספורטאים סרבים בפורטוגל
קטגוריה:סרבים שנולדו ב-1992
נבחרת קוסטה ריקה בכדורגל נשים

**נבחרת קוסטה ריקה בכדורגל נשים** מייצגת את קוסטה ריקה בתחרויות כדורגל נשים בינלאומיות ומנוהלת על ידי התאחדות הכדורגל של קוסטה ריקה. 

משחקה הראשון של הנבחרת נערך באפריל 1991 במסגרת גביע הזהב הראשון, שבו הודחה עוד בשלב הבתים. שבע שנים לאחר מכן, ב-1998, היא כבר סיימה במקום השלישי באליפות והחלה להתבסס כאחת משתי הנבחרות הטובות ביותר במרכז אמריקה, לצידה של גואטמלה. 

ב-2015, העפילה קוסטה ריקה בפעם הראשונה בתולדותיה לגביע העולם של פיפ"א, לאחר שסיימה במקום השני בגביע הזהב ששימש כטורניר המוקדמות. בגביע העולם, היא הפסידה במשחק אחד (נגד ברזיל) וסיימה שניים בתיקו (נגד ספרד ונגד קוריאה הדרומית), ועל כן לא הצליחה לעבור את שלב הבתים. 

## כל [[גביע העולם בכדורגל לנשים|גביעי העולם]]
*1991 – לא העפילה
*1995 – לא העפילה
*1999 עד 2011 – לא העפילה
*2015 – שלב הבתים
*2019 – לא העפילה
*2023 – שלב הבתים

## כל גביעי הזהב של CONCACAF
*1991 - שלב הבתים
*1993 - לא העפילה
*1994 - לא העפילה
*1998 - 20x20px מקום שלישי
*2000 - שלב הבתים
*2002 - מקום רביעי
*2006 - לא העפילה
*2010 - מקום רביעי
*2014 - 20x20px מקום שני
*2018 - שלב הבתים
*2022 - מקום רביעי

## קישורים חיצוניים
* 

## הערות שוליים

קטגוריה:קוסטה ריקה: כדורגל
קוסטה ריקה
כדורגל
סקאוט (כטב"ם קנדי)

250px|ממוזער|שמאל|ערכת סקאוט, כולל זיווד
**סקאוט** (באנגלית: **Scout**) הוא כלי טיס בלתי מאויש (כטב"מ) לצורכי ביון מתוצרת "איריון" (Aeryon) הקנדית. הוא פותח בין השנים 2007 ל-2009. הייצור נמשך עד לשנת 2015.

לסקאוט יכולת המראה ונחיתה אנכית ולכן אינו דורש ציוד תומך המראה או נחיתה. הוא מסוגל להתייצב מעל נקודה קבועה, משקלו 1.4 קילוגרם ללא מטען נוסף.

## נתונים טכניים
* **אורך**: 80 סנטימטרים
* **גובה**: 30 סנטימטרים
* **משקל**: 1.4 ק"ג
* **משקל המראה מקסימלי:** 1.7 ק"ג
* **מהירות מקסימלית:** 50 קמ"ש
* **טווח אפקטיבי:** 3 ק"מ
* **שעור נסיקה מקסימלי:** 2 מטר לשנייה
* **הנעה:** 4 להבים חשמליים, סוללת LiPo (ליתיום-פולימר)

## קישורים חיצוניים
* 

קטגוריה:כלי טיס בלתי מאוישים
קטגוריה:קנדה: תעופה
קטגוריה:אמצעי לחימה קנדיים
מרטי וולש

**מרטין ג'וזף "מרטי" וולש** (באנגלית: **Martin Joseph "Marty" Walsh**; נולד ב-10 באפריל 1967) הוא פוליטיקאי אמריקאי חבר המפלגה הדמוקרטית, שכיהן כמזכיר מחלקת העבודה של ארצות הברית. בשנים 2014-2021 שירת כראש עיריית בוסטון. ב-7 בינואר 2021 נבחר בידי הנשיא הנבחר של ארצות הברית, ג'ו ביידן למזכיר העבודה של ארצות הברית, ובמרץ אותה שנה אושר מינויו לתפקיד על ידי הסנאט האמריקאי. כעבור שנתיים התפטר מתפקידיו בממשל ביידן ועבר למגזר הפרטי.

## ביוגרפיה
וולש נולד בבוסטון, מסצ'וסטס, להורים שהיגרו מקונמארה שבאירלנד בשנות ה-50 של המאה ה-20. הוא אובחן כחולה לימפומת בירקיט בגיל 7, מה שאילץ אותו להחמיץ את מרבית לימודיו בכיתות ב' ו-ג', ולהשלים בשנית את כיתה ה'. בגיל 11, לאחר סדרה ארוכה בת שנים אחדות של טיפול כימותרפי, גבר וולש על מחלת הסרטן. הוא למד בתיכון בבית הספר התיכון ניומן, ובשנת 2009 השלים את לימודיו הגבוהים בבוסטון קולג'.

הוא נבחר לבית הנבחרים של מדינת מסצ'וסטס ב-1997, כשייצג את המחוז ה-13 של מחוז סאפוק, המייצג את השכונה דורסטר שבבוסטון ואזור קטן בעיר קווינסי. שימש כיושב ראש הוועידה לאתיקה וכן כיושב ראש המשותף של הוועדה המיוחדת לרפורמה בבנייה ציבורית. באחרית 2010 נבחר וולש למזכיר האוצר של ארגון הגג "מועצת המקצועות של הבניין המטרופוליני של בוסטון", וב-2011 התמנה לעמוד בראש הארגון.

באפריל 2013 הכריז על התמודדותו לראש העיר בוסטון, והתפטר מתפקידו במועצת המקצועות לצורך כניסתו למרוץ. הוא ניצח בבחירות הכלליות בנובמבר באותה שנה עם 51.5% מהקולות. וולש תמך במקור בקיום המשחקים האולימפיים 2024 בבוסטון, אך לבסוף נבחרה פריז כעיר המארחת של האולימפיאדה. בבחירות 2017 לראשות העיר נבחר וולש מחדש עם כ-62% מקולות הבוחרים. במהלך מחאות ג'ורג' פלויד נגד אלימות משטרתית, פעילים ומוחאים בבוסטון רבתי קראו לוולש לקצץ את המימון וההוצאות הציבוריים עבור משטרת בוסטון בלפחות 10% לקראת השנה הפיסקלית של 2021.

ב-7 בינואר 2021 הכריז ג'ו ביידן, הנשיא הנבחר של ארצות הברית, על כוונתו למנות את וולש למזכיר מחלקת העבודה של ארצות הברית, בכפוף לאישור הסנאט האמריקאי. ב-14 בינואר 2021 נחשף כי מטה הבחירות של וולש, שילם לחברת גיוס הכספים והייעוץ של חברתו, לורי היגינס, למעלה ממיליון דולר אמריקני. אמנם אין מדובר בהפרה של חוקי מימון בחירות, אך החשיפה העיבה על שיקול הדעת של וולש. לראיה, הפרופסור מוריס קנינגהם מאוניברסיטת מסצ'וסטס תיאר זאת כ"סוג של נפוטיזם". ב-11 בפברואר אישרה ועדת הבריאות, החינוך, העבודה והפנסיונים של הסנאט את הבאת מועמדותו להצבעה בפני מליאת הסנאט, ברוב של 18 תומכים מול 4 מתגדים.

ב-22 במרץ אישר הסנאט את מינוי של וולש למזכיר העבודה, ברוב של 68 תומכים מול 29 מתנגדים.

ב-8 בפברואר 2022, במהלך נאום מצב האומה של הנשיא, ג'ו ביידן, שימש וולש כשורד מיועד. במרץ 2023 הודיע על התפטרותו מתפקידו במחלקת העבודה לשם כניסתו ליו"ר התאחדות שחקני ליגת ההוקי הלאומית (NHLPA) הפועלת בארצות הברית ובקנדה.

## קישורים חיצוניים

* 

* מרטי וולש, ראש עיריית בוסטון 

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:בוגרי בוסטון קולג'
קטגוריה:ראשי עיריית בוסטון
קטגוריה:חברי המפלגה הדמוקרטית (ארצות הברית)
קטגוריה:אמריקאים ממוצא אירי
קטגוריה:חברי בתי המחוקקים של מדינת מסצ'וסטס
קטגוריה:חברי הקבינט של ארצות הברית בממשל ג'ו ביידן
קטגוריה:אמריקאים שנולדו ב-1967
נשירים

[שמאל|ממוזער|250px|יער של עצים נשירים ב[ניו ג'רזי.]]
המונח **נשירים **(באנגלית: **Deciduous**) בדרך כלל מתייחס לעצים ולשיחים המשירים את עליהם בתקופות מסוימות בשנה, בדרך כלל בסתיו, וגם להשרה של חלקים אחרים בצמח, כגון, עלי כותרת אחרי פריחה או פירות אחרי הבשלה. בעצם מדובר על נשירת מה שכבר לא נצרך מהצמח באופן טבעי. מונח זה מתייחס גם לתופעה דומה אצל בעלי החיים, כמו קרניים נשירות (קרני האייליים) או שיניים נשירות (שיני חלב) אצל חלק מהיונקים, כולל בני אדם.

## בוטניקה
בבוטניקה ובהורטיקולטורה, **[[צומח|צמחים]] נשירים**, כולל עצים, שיחים ועשבים רב-שנתיים, הם אלו שמאבדים את כל עליהם במשך תקופה. תופעה זו נקראת "שלכת" . לעיתים התקופה חסרת העלים של צמחים היא בחורף, בדרך כלל באזורי אקלים ממוזג ואקלים קוטבי. בחלקים אחרים בעולם שבהם האקלים טרופי, סובטרופי, או צחיח, צמחים משירים את עליהם בתקופה היבשה השונה ממקום למקום בהתאם לגשם.

יוצאי הדופן הם ירוקי-העד, בהם העלים מושרים בהדרגה ולא בבת אחת כך שנראה שהם נותרים ירוקים במשך כל השנה. יש גם צמחי ביניים, חצי-נשירים, בהם העלים הישנים מושרים לקראת תחילת צמיחה חדשה, או בכיוון ההפוך, חצי-ירוקי עד, שמשמרים חלק מעליהם במשך תקופות היובש או החורף ומשירים את יתר עליהם לפני תקופת הצמיחה החדשה. בחלק מהעצים בעיקר בזני אלון העלים שנותרים על העץ למשך החורף מתייבשים ונופלים באביב עם תחילת הצמיחה של עלים חדשים.
[שמאל|ממוזער|250px|פריחת ה[פורסית'יה הנשירה בתקופה שלאחר השלכת]]
צמחים נשירים רבים פורחים בתקופה חסרת העלים שלהם, תופעה זו מגבירה את יעילות ההאבקה. חוסר העלים מקל על הרוח לשאת אבקנים, ומקל על חרקים למצוא את הפרחים. אך בשיטה זו יש גם חסרונות, לדוגמה, הפרחים עלולים להיפגע מקרה, או באזורים הצחיחים לצרוך יותר מים. מנגד ללא עלים יש פחות סיכון של הישברות של ענפים או של הגזע, וכן צמחים מסוגלים להפחית את אובדן המים שלהם בשל חוסר זמינות המים בימות החורף הקרים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:צורות חיים של צמחים
מרסל שפר

**מרסל שפר** (בגרמנית: **Marcel Schäfer**, נולד ב-7 ביוני 1984 באשפנבורג שבגרמניה המערבית) הוא כדורגלן עבר גרמני ששיחק בעמדת המגן השמאלי והעביר את מרבית הקריירה בוולפסבורג. לזכותו של שפר שמונה הופעות במדי נבחרת גרמניה.

## קריירת מועדונים
שפר ערך את הבכורה שלו בבונדסליגה במדי מינכן 1860 בנובמבר 2003 בניצחון 3-1 על בוכום. באותה עונה ירד שפר אל הבונדסליגה השנייה עם מינכן 1860, ושם מיצב את עצמו כשחקן מפתח בקבוצה. את שערו הראשון בקבוצה הבקיע במרץ 2005 בניצחון 3-0 על ואקר בורגהאוזן במשחק ליגה. שפר שיחק ארבע עונות במינכן 1860, בהן הבקיע שלושה שערים ב-91 הופעות, אך לא הצליח לחזור עם הקבוצה לבונדסליגה.

ביולי 2007 חתם שפר בוולפסבורג, ששילמה עבורו 1.2 מיליון אירו למינכן 1860. את הופעת הבכורה שלו בקבוצה ערך שפר בהפסד 3-1 לארמיניה בילפלד בבונדסליגה באוגוסט 2007. את שערו הראשון בקבוצה הבקיע בנובמבר 2007 בהפסד 5-3 לבוכום. את עונת הבכורה של שפר בוולפסבורג, סיימה הקבוצה במקום החמישי והבטיחה את מקומה בגביע אופ"א בעונת 2008/09. הופעת הבכורה של שפר באירופה נערכה בספטמבר 2008 בניצחון 1-0 על ראפיד בוקרשט. עונת 2008/09 הייתה עונה היסטורית עבור וולפסבורג שזכתה באליפות הראשונה בתולדותיה. גם לשפר זו הייתה עונה מצוינת מבחינה אישית, אותה סיים עם שמונה בישולים, אחד מהם לאדין דז'קו בניצחון 5-1 על באיירן מינכן בבונדסליגה. עונת 2009/10 הייתה פחות מוצלחת עבור שפר והמועדון, שהודחו בשלב מוקדם מליגת האלופות. שפר ספג את הכרטיס האדום הראשון בקריירה, בהפסד במשחק הגביע מול פ.צ. קלן בספטמבר 2009. בעונת 2014/15 זכה שפר עם וולפסבורג בגביע הגרמני, אך לא שיחק בגמר בו ניצחה וולפסבורג 3-1 את בורוסיה דורטמונד. באותה שנה, ניצחה וולפסבורג את באיירן מינכן בבעיטות הכרעה במשחק הסופר קאפ הגרמני. גם במשחק זה שפר ישב על הספסל ולא שיחק.

במרץ 2017, לאחר שמעמדו בוולפסבורג נשחק, חתם שפר בטמפה ביי רואודיז מליגת ה-USL האמריקאית. לאחר שערך בקבוצה 43 הופעות והבקיע חמישה שערים, פרש שפר ממשחק פעיל בשנת 2018.

## קריירה בינלאומית
שפר ערך את הופעת הבכורה שלו במדי נבחרת גרמניה בהפסד 2-1 לנבחרת אנגליה במשחק ידידות בספטמבר 2008, כאשר החליף את מרווין קומפר. באוגוסט 2009 ערך את הבכורה במשחק רשמי, כאשר השתתף בניצחון של נבחרת גרמניה 2-0 על נבחרת אזרבייג'ן במוקדמות מונדיאל 2010. עם זאת, שפר לא זומן לסגל הגרמני למונדיאל 2010, ולא שיחק מאז במדים הלאומיים.

## תארים
עם וולפסבורג:
* אליפות הבונדסליגה: 2008/09
* הגביע הגרמני: 2014/2015
* הסופר קאפ הגרמני: 2015

## קישורים חיצוניים

* 

קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני מינכן 1860
קטגוריה:כדורגלני וולפסבורג
קטגוריה:כדורגלני נבחרת גרמניה
קטגוריה:גרמנים שנולדו ב-1984
תקשורת טורית סינכרונית

**תקשורת טורית סינכרונית** היא פרוטוקול לתקשורת טורית, בו מידע נשלח בזרם נמשך ובקצב הנקבע על ידי ההתקן המנהל.

כדי לייצר תקשורת סינכרונית, נדרש שהשעונים בהתקני השידור והקליטה יהיו מסונכרנים - כלומר פועלים באותו קצב, וההתקן הקולט מפענח כל אות, לאחר אותו מרווח זמן שבשימוש ההתקן המשדר, לשם כך בנוסף לקו הנתונים המחבר בין ההתקנים נדרש קו נוסף המורה להתקנים את הזמן האידיאלי לכתיבת ולקריאת כל ביט, בניגוד לתקשורת א-סינכרונית בתקשורת כזו לא נדרשות סיביות המורות על התחלת התקשורת או סיומה, ומסיבה זו תקשורת טורית סינכרונית, מאפשרת מעבר של יותר מידע בזמן נתון, מאשר תקשורת טורית א-סינכרונית.
בזכות הקו הנוסף (המכונה בדרך כלל CLK או clock) אין חשש לאבד לאחר זמן את הסנכרון ולא נדרש סנכרון מחדש.

## הערות שוליים

קטגוריה:שיטות טלקומוניקציה
אווזים

**אווזים** (שם מדעי: Anserinae) היא תת-משפחה של עופות מים במשפחת הברווזיים, בה המינים הגדולים במשפחה: האווזים והברבורים ודומיהם. הם גדולים יותר משאר התת-משפחות ומצויים על פני המים ועל היבשה.

הם ניזונים מעשבים, ירקות ופריטי מזון קטנים שהם שולים מפני המים. לעיתים נדירות הם צוללים והם מצויים בקרבה למים מתוקים או ליבשה. חלקם נודדים בלהקות גדולות כל שנה למרחקים גדולים.

## מיון
*שבט אווז (Anserini)
**סוג אווז (*Anser*)
**סוג אווז לבן (*Chen*)
**סוג ברנטה (*Branta*) 
*שבט ברבורים (*Cygnini*)
**סוג ברבור (*Cygnus*)
**סוג ומין יחיד ברבור קוסקורובה (*Coscoroba coscoroba*)
*שבט Cereopsini
**סוג ומין יחיד אווז כף ברן (*Cereopsis novaehollandiae*) - לעיתים נכלל בתת-משפחות אחרות
**סוג אווז ניו זילנד (*Cnemiornis*) - נכחד

ייתכן שגם הקבוצה הנכחדת מואה נאלו מהוואי שייכת לתת-משפחה זו, כשלפעמים היא משויכת לתת-משפחת ברווזים מצויים. גם המינים אווז עורבני ואווז מקורנן כנף השתייכו לקבוצה בעבר.

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
ברווזים זקופי-זנב

**ברווזים זקופי-זנב** (שם מדעי: Oxyurinae) היא תת-משפחה של עופות מים במשפחת הברווזיים, בה חיים מינים בעלי זנב זקור למעלה והם נחשבים למינים קדומים ופרימיטיביים במשפחתם. הם נמצאים בעיקר בעולם החדש, אך כמה מינים חיים בעולם הישן ובאוסטרליה.

ברווזים אלה הם קטנים, גדולי מקור, בעלי ציצות על ראשם, והזנב מכיל נוצות עומדות ארוכות וזקורות. הם אינם נוטים לצלול, וחיים במים מתוקים עומדים ורדודים יחסית.

הם קרובים לתתי-המשפחות ברווזי צלילה ולברווזים מצויים.

## מינים
ישנם 8 מינים קיימים, המצויים ב־4 סוגים בתת-משפחה זו:
*צחראש (*Oxyura*)
**צחראש כחול-מקור (*Oxyura australis*)
**צחראש אדמוני (*Oxyura jamaicensis*)
**צחראש האנדים (*Oxyura ferruginea*)
**צחראש לבן (*Oxyura leucocephala*)
**צחראש מקואה (*Oxyura maccoa*)
**צחראש אגמים (*Oxyura vittata*)
**צחראש ניו זילנד (*Oxyura vantetsi*) - נכחד
*ברווז המסיכה (*Nomonyx dominicus*)
*ברווז שחור-ראש (*Heteronetta atricapilla*)
*Biziura
**ברווז מושק ניו זילנדי (Biziura delautouri) - נכחד
**ברווז המושק (Biziura lobata)

ישנם מינים נוספים שאולי משויכים לתת-המשפחה: ברווז ורוד-אוזן (*Malacorhynchus membranaceus*), ברווז לבן-גב (*Thalassornis leuconotus*), ברווז גמד (*Nettapus*), ברווז מנומש (*Stictonetta naevosa*), אווז כף ברן (*Cereopsis novaehollandiae*) וברבור קוסקורובה (*Coscoroba coscoroba*).

## קישורים חיצוניים


קובץ:Blue-billed-duck.jpg|צחראש כחול-מקור
קובץ:Masked duck (Nomonyx dominicus).jpg|ברווז המסיכה


*
קטגוריה:בעלי חיים שתוארו ב-1831
קטגוריה:טקסונים שתוארו בידי ויליאם ג'ון סווינסון
ברווזי צלילה

**ברווזי צלילה** (שם מדעי: *Aythyinae*) היא תת-משפחה של עופות מים במשפחת הברווזיים, בה מיני ברווזים הצוללים במים כדי להשיג את מזונם. הם מקורבים לתת-משפחת ברווזים מצויים. הם שונים מבני תת-משפחת ברווזי ים בכך שהם חיים רק במים מתוקים, אם כי חלק מהמינים דומים בשתי תת-המשפחות. 

ברווזים אלה קטנים, יחסית למיני ברווז אחרים, וחיים רק בחצי הכדור הצפוני. הם אינם נודדים. שיחור המזון נעשה לא רק בצלילה אלא גם על ידי שכשוך המקור במים, והעלאת פיסות מזון קטנות.

## מיון
[ממוזער|230px|[נטה אדומת-ראש]]
המינים הנכללים בתת-המשפחה:
*סוג ומין יחיד ברווז משויש (Marmaronetta angustirostris) 
*נטה (Netta)
**נטה אדומת-ראש (Netta rufina)
**צולל דרומי (Netta erythrophthalma)
**נטה ורודת מקור (Netta peposaca)
*צולל (Aythya) 
** צולל ביצות (*Aythya nyroca*)
** צולל גב-קנבס (*Aythya valisineria*)
** צולל חלוד (*Aythya ferina*)
** צולל אמריקאי (*Aythya americana*)
** צולל צוואר-טבעתי (*Aythya collaris*)
** צולל קשה-ראש (*Aythya australis*)
** צולל באאר (*Aythya baeri*)
** צולל מדגסקר (*Aythya innotata*)
** צולל ניו זילנדי (*Aythya novaeseelandiae*)
** צולל מצויץ (*Aythya fuligula*)
** צולל ימי (*Aythya marila*)
** צולל קטן (*Aythya affinis*)

לעיתים גם המין ברווז ורוד-ראש (Rhodonessa caryophyllacea) שייך לתת-משפחה זו, בדרך כלל כמסווג בסוג נטה.

## קישורים חיצוניים

* 

*
הצמיד של אופירה

**הצמיד של אופירה** הוא ספר ילדים מאת רבקה מגן שיצא בשנת 1981 בהוצאת עם עובד, הספר זיכה את מגן בפרס אשמן לספרות ילדים של "הארץ שלנו".

הספר הומחז בתיאטרון אורנה פורת לילדים ולנוער וזכה בפרס הבמה להצגות ילדים ונוער כהצגה הטובה של השנה.

הסיפור "התפקיד הראשי" מתוך הספר "הצמיד של אופירה" הומחז והועלה בשנת 2013 כהצגה בתיאטרון אורנה פורת לילדים ולנוער.

## הדמויות
* **אופירה** – מלכת הכיתה
* **יואב** – נערץ בכיתה עקב יופיו וגובה קומתו
* **נירה** – נאשמת בגניבת הצמיד
* **עמליה**

## קישורים חיצוניים

* 

קטגוריה:ספרי ילדים ונוער בעברית
קטגוריה:ספרי 1981
קטגוריה:הוצאת עם עובד: ספרי ילדים
ברווזי ים

**ברווזי ים** או **מרגוניים** (שם מדעי: Merginae) היא תת-משפחה של עופות מים במשפחת הברווזיים שמיניה מצויים בעיקר לחופי הימים, אם כי לא יוצאים לאוקיינוס הפתוח. הם תרים אחר מזונם גם מתחת למים ומשתמשים ברגליהם ובכנפיהם לצלילה. הם בעלי בלוטות גדולות העוזרות בסינון מלחים, אך קטנים יחסית לעופות ים אחרים. מזונם העיקרי הוא סרטנים קטנים ורכיכות וחלקם אפילו ציידי דגים כמו בני קבוצת המרגון והם בעלי "שיניים" קטנות על מקורם.

## מיון
**Chendytes law*i - נכחד
*מין יחיד בסוג ברווז שטלר (*Polysticta stelleri*)
*אדרית (*Somateria*)
*מין יחיד בסוג ברווז הרלקון (*Histrionicus histrionicus*)
*מין יחיד בסוגו ברווז לברדור (*Camptorhynchus labradorius*) - נכחד
*קטיפנית (*Melanitta*)

*מין יחיד בסוג ברווז קרח (*Clangula hyemalis*)
*עבראש (*Bucephala*)
*מין יחיד בסוג מרגון גמד (*Mergellus albellus*)
*מין יחיד בסוג מרגון כיפה (*Lophodytes cucullatus*)
*מרגון (*Mergus*)

## קישורים חיצוניים

* ברווזי ים באתר dictionary

*
מלון דן אילת

**מלון דן אילת** הוא מלון יוקרה השוכן לצד הטיילת של החוף הצפוני באילת. המלון כולל 375 חדרים וסוויטות.

## היסטוריה
בית המלון נבנה בידי רשת מלונות דן. תחילה תוכנן המלון על ידי האדריכל היינץ פנחל אך עם פטירתו עברה העבודה לידי שניים מעובדיו - האדריכלים אלברט סגל ויחיאל קומט. על עיצוב הפנים הופקד האדריכל אדם טיהאני שהתמחה באותה עת בעיצוב מסעדות אך מאז קנה לעצמו שם עולמי בעיצובם של בתי מלון. הבנייה החלה בשנת 1992 והושלמה ב-1995 לאחר עיכובים שנבעו משרפה ורעידת אדמה שפגעו בבניין.

הבניין מתנשא לגובה 14 קומות וכולל שלוש קומות ציבוריות ובהן, לבד מלובי המתפרס על פני שתי קומות, גם מתחם ילדים ונוער, חדר כושר, חמאם טורקי, מגרשי סקווש, מרכז כנסים, מרכז מסחרי, בית כנסת ובריכת שחייה מחוממת. בנוסף לבריכה הראשית הגדולה (שבתוכה יש בר משקאות ומגלשה) ישנה בריכה נוספת מלבנית המיועדת לשחייה, וג'קוזי מחומם עם זרמי מים.

במלון 8 מעליות. 5 מעליות נוסעים ו-3 מעליות שירות

חדרי המלון ידועים בגודלם אשר נחשב לגדול יחסית למלונות אחרים.

במהלך שנת 2017, השקיעה רשת דן כ-45 מיליון שקלים בשיפוץ נרחב של המלון, שיפוץ שעדיין נמשך עקב מגפת הקורונה.

ביולי 2022 אורחים שאכלו במסעדת המלון התלוננו על כאבי בטן וקלקול קיבה, חלקם אף אושפזו במרכז הרפואי יוספטל באילת.

דגם מוקטן של בית המלון נמצא בפארק המיניאטורות מיני ישראל.

## גלריית תמונות

קובץ:Hotel Dan Eilat, 2016.JPG|מבט מהמלון לכיוון מפרץ עקבה
קובץ:Swimming pool at the Dan Eilat Hotel, 2016.JPG|בריכת השחייה
קובץ:Daneilat03.JPG|חדר במלון
קובץ:PikiWiki Israel 5511 Landscapes of Israel - Mini Israel.JPG|דגם של בית המלון באתר מיני ישראל
קובץ:PikiWiki Israel 18730 Dan hotel in Eilat.JPG|בריכת השחייה
קובץ:Dan Eilat (1).JPG|חזית המלון
קובץ:Dan eilat 2024 (9).jpg|מבואת הכניסה
קובץ:Dan eilat 2024 (10).jpg|קבלה
קובץ:Dan eilat 2024 (2).jpg|לובי המלון
קובץ:Dan eilat 2024 (3).jpg|לובי המלון בערב
קובץ:Dan eilat 2024 (4).jpg|לובי המלון בערב
קובץ:Dan eilat 2024 (5).jpg|מבואת מעליות
קובץ:Dan eilat 2024 (6).jpg|אולם סיאסטה
קובץ:Dan eilat 2024 (7).jpg|אולם סיאסטה
קובץ:Dan eilat 2024 (8).jpg|בר סיאסטה


## קישורים חיצוניים

* דן אילת, באתר רשת מלונות דן
*מיכאל יעקובסון: סקירה אדריכלית מצולמת על המלון, באתר 'חלון אחורי', 10 בפברואר 2016

## הערות שוליים

דן אילת
דן אילת
ברווזי צדפות

**ברווזי צדפות** (שם מדעי: Tadorninae) היא תת-משפחה של עופות מים במשפחת הברווזיים בה מיני ברווזים החיים בעיקר באזורים הטרופיים או בחצי הכדור הדרומי, למעט מיני הסוג טדורנה המגיעים גם לחלק הצפוני. ברווזים אלה משכשכים על פני המים ומחפשים מזון על היבשה כמו גם במים. כמו תת-משפחת ברווזים מצויים, אלו מינים אוכלי-כל הניזונים הן מהחי והן מהצומח.

רבים מבני תת-משפחה זו שויכו בעבר לתת-משפחת Cairininae שבוטלה. חלק מהסוגים הנכללים בקבוצה שויכו בעבר לתת-משפחת ברווזים מצויים ואחרים יכולים להיות שייכים לתת-משפחת ברווזי ים (Merginae) או ברווזי צלילה (Aythyinae). חלקם גם מזכירים יותר אווזים מאשר ברווזים.

## מיון
הסוגים והמינים הבאים נכללים בתת-משפחה זו:
*ברווז צ'הטאם (*Pachyanas chathamica*) - נכחד
*טדורנה (*Tadorna*)
*ברווז סלוודורי (*Salvadorina waigiuensis*) - ייתכן ששייך לתת-משפחת ברווזים מצויים
*אווז מלגשי (*Centrornis majori*) - נכחד
*יאורית מצרית (*Alopochen aegyptiacus*)
*נאוצ'ן (*Neochen*)
*ברווז צדפות (*Chloephaga*)
*ברווז כחול (*Hymenolaimus malacorhynchos*) - שויך בעבר לתת-משפחת Cairininae שבוטלה
*ברווז נהרות (*Merganetta armata*) - שויך בעבר לתת-משפחת Cairininae שבוטלה

ברווזים נוספים שאולי משויכים לתת-המשפחה:
*ברווז ורוד-אוזן (*Malacorhynchus membranaceus*) - ייתכן ששייך לתת-משפחת ברווזים זקופי-זנב
*ברווז כרבולי (*Sarkidiornis*) - ייתכן ששייך לתת-משפחת ברווזים מצויים
*אווז כחול-כנפיים (*Cyanochen cyanoptera*) - ייתכן ששייך לתת-משפחת ברווזים מצויים או לקבוצה עצמאית
*ברווז הארטלוב (*Pteronetta hartlaubii*) - ייתכן ששייך לתת-משפחת ברווזים מצויים או לקבוצה עצמאית
*ברווז קיטור (*Tachyeres*) - ייתכן ששייך לתת-משפחת ברווזים מצויים
*מנדרין (*Aix*)
*ברווז מוסקובי (*Cairina moschata*)
*ברווז לבן-כנף (*Asarcornis scutulata*)
*אווז כף ברן (*Cereopsis novaehollandiae*) - שייך בדרך כלל לתת-משפחת אווזים (*Anserinae*)
*ברווז טבעתי (*Callonetta leucophrys*) - ייתכן ששייך לתת-משפחת ברווזים מצויים
*הסוג צ'נונטה (*Chenonetta*) הכולל את המינים ברווז עצים אוסטרלי וברווז פינץ' - ייתכן ששייך לתת-משפחת ברווזים מצויים

## גלריה

קובץ:Merganetta armata - Rio Urumamba, Peru -pair-8b.jpg|ברווז נהרות
קובץ:Kelp Goose Male.jpg|אווז הקלפ
קובץ:Alopochen aegyptiacus - Zürich Zürichhorn IMG 8438.JPG|יאוריות


## קישורים חיצוניים

* ברווזי צדפות באתר digplanet

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1849
קטגוריה:טקסונים שתוארו בידי לודוויג רייכנבאך
וולפגנג ובר

[שמאל|ממוזער|250px|וולפגנג ובר מתקל את [לואיס ארטימה מנבחרת ארגנטינה במונדיאל 1966]]
**וולפגנג ובר** (בגרמנית: **Wolfgang Weber**, נולד ב-26 ביוני 1944 בשלאבה שבגרמניה, כיום סלאונו שבפולין) הוא כדורגלן עבר גרמני ששיחק בפ.צ. קלן בעמדת המגן.

## קריירת מועדונים
ובר החל לשחק בפ.צ. קלן בשנת 1963, והעביר בקבוצה את כל הקריירה שלו. כבר בעונתו הראשונה בקבוצה, 1963/64, זכה ובר עם קלן באליפות הבונדסליגה, בעונת הבכורה של הבונדסליגה כליגה הראשית של גרמניה המערבית. בעונת 1964/65 איבדה קלן את האליפות לורדר ברמן בפער של שלוש נקודות בלבד. עם השנים תרומתו של ובר לקבוצה הלכה וגברה, ובשנת 1968 סייע לקבוצה לזכות בגביע הגרמני, לאחר ניצחון 4-1 בגמר על בוכום. בשנות ה-70 פ.צ. קלן הפכה לחברה קבועה בצמרת הגרמנית, אך נשארה ללא תארים משמעותיים שנים ארוכות, בגין השליטה בבונדסליגה של באיירן מינכן ובורוסיה מנשנגלדבך, והפסידה בשלושה גמרי גביע. בשנת 1970 ובר לקח חלק בהפסדה של קלן בגמר הגביע הגרמני 2-1 לקיקרז אופנבך, בשנת 1971 הפסידה הקבוצה 2-1 בגמר לבאיירן מינכן, ובשנת 1973 קלן איבדה הן את הבונדסליגה לבאיירן מינכן כשסיימה במקום השני, והן את הגביע הגרמני לבורוסיה מנשנגלדבך, כשהפסידה בגמר 2-1. בכל אחד משלושת הגמרים ובר שיחק 90 דקות. בתקופה זו ובר שיתף פעולה בקבוצה עם שחקנים כוולפגנג אובראט, היינץ פלוהה, דיטר מילר והאנס להר, ובשנת 1977 פ.צ. קלן זכתה בתואר לראשונה מזה זמן רב, כשהניפה את הגביע הגרמני לאחר ניצחון בבעיטות הכרעה על הרטה ברלין. ובר לא שיחק בגמר זה. עונתו האחרונה של ובר בקריירה הייתה 1977/78. בעונה זו זכתה פ.צ. קלן בדאבל היסטורי, כאשר קטעה רצף של שלוש אליפויות של בורוסיה מנשנגלדבך, וזכתה בגביע לאחר ניצחון 2-0 על היריבה המושבעת פורטונה דיסלדורף. בעונה זו ובר מיעט לשחק, ופרש בסיומה ממשחק פעיל, לאחר שהופיע במדי הקבוצה ב-356 משחקי ליגה והבקיע 21 שערים.

## קריירה בינלאומית
ובר שיחק בנבחרת גרמניה המערבית בשנת 1964, וצבר 53 הופעות במדים הלאומיים, בהן הבקיע שני שערים. השער הזכור ביותר של ובר היה בגמר מונדיאל 1966 כאשר הבקיע את השער שהשווה את התוצאה ל-2-2 מול נבחרת אנגליה, שניצחה לבסוף 4-2 בהארכה. ובר השתתף עם גרמניה המערבית גם במונדיאל 1970 בו סיימה גרמניה המערבית במקום השלישי. הופעתו האחרונה של ובר בנבחרת נערכה בשנת 1974.

## קריירת אימון
לאחר פרישתו, ובר התנסה באימון, ואימן את ורדר ברמן בין השנים 1978 ו-1980.

## תארים
עם פ.צ. קלן:
* אליפות הבונדסליגה (2): 1963/64, 1977/78
* הגביע הגרמני (3): 1967/68, 1976/77, 1977/78

## קישורים חיצוניים

קטגוריה:מגני כדורגל גרמנים
קטגוריה:כדורגלנים גרמנים
קטגוריה:כדורגלני פ.צ. קלן
קטגוריה:מאמני כדורגל גרמנים
קטגוריה:מאמני ורדר ברמן
קטגוריה:כדורגלני נבחרת גרמניה המערבית
קטגוריה:גרמנים שנולדו ב-1944
ברווז שורק

[240px|ממוזער|[ברווז שורק לבן-פנים.]]
**ברווז שורק** או **אווז עצים** וגם **ברווז עצים** (שם מדעי: *Dendrocygna*) הוא סוג של ברווזים פרימיטיביים, כלומר בעלי מאפיינים קדומים. הם ארוכי צוואר וצבעיהם אדום, כתום וחום. הם נפוצים בביצות ואגמים שונים ברחבי העולם. סוג זה מציג שוני גדול משאר הסוגים בתת-משפחת ברווזים שורקים (Dendrocygninae) ובעבר אף סווג כמשפחה נפרדת.

ברווזים אלה בעלי מקור גדול וראש קטן עם צוואר גדול והם בעלי צבעים חומים-אדמוניים וכנפיים בולטות אדומות. הם חיים רוב הזמן על היבשה אך גם שוחים במים וניזונים מצמחייה צפה ומבעלי חיים קטנים שהם תופסים בשכשוך. הם מצויים בלהקות ברחבי העולם במים מתוקים רדודים.

## מינים
בסוג זה 8 מינים:
*ברווז שורק קריבי (*Dendrocygna arborea*)
*ברווז שורק וונדרינג (*Dendrocygna arcuata*)
*ברווז שורק שחור-בטן (*Dendrocygna autumnalis*)
*ברווז שורק פולווס (*Dendrocygna bicolor*)
*ברווז שורק הדור (*Dendrocygna eytoni*)
*ברווז שורק מפוספס (*Dendrocygna guttata*)
*ברווז שורק קטן (*Dendrocygna javanica*)
*ברווז שורק לבן-פנים (*Dendrocygna viduata*)

בעבר היה מין פרהיסטורי (שלא קיבל שם מדעי) שנכחד מאיי קוק.

## קישורים חיצוניים

* 
* ברווז שורק באתר gbwf

## הערות שוליים

קטגוריה:בעלי חיים שתוארו ב-1837
קטגוריה:טקסונים שתוארו בידי ויליאם ג'ון סווינסון
*
רבי אחא (תנא)

**רבי אחא** היה תנא אשר חי בסוף המאה ה-2, בדור הרביעי והחמישי לתנאים. אינו מוזכר במשנה, אבל מוזכר בתלמוד עשרות פעמים מדבריו בברייתות. מסר הלכות בשם רבי יהודה ובשם רבי אחי בר חנינא (ויש גרסה רבי יעקב ברבי חנינא). בכמה מקומות חולק על רבי מאיר ורבי שמעון בני דורו.

## ממשנתו
* על מה נשים מתות כשהן צעירות? בעוון שמכבסות צואת בניהם בשבת.
* וְדִבַּרְתָּ בָּם – עשה אותם קבע, ואל תעשם עראי.
* מה ראו חכמים לקבוע לומר ברכת רפואה (מהשמונה עשרה) בברכה השמינית? מתוך שנתנה מצוות מילה ביום השמיני, שצריכה רפואה, לפיכך קבעוה בשמינית.
*אמר רבי אחא: לעולם אין השכינה זזה מכותל מערבי, שנאמר: "הִנֵּה זֶה עוֹמֵד אַחַר כָּתְלֵנוּ". וכתיב: "עֵינָיו יֶחֱזוּ עַפְעַפָּיו יִבְחֲנוּ בְּנֵי אָדָם".

## קישורים חיצוניים

* 
* 

## הערות שוליים

קטגוריה:הדור הרביעי לתנאים
קטגוריה:הדור החמישי לתנאים
מסגרת (רשת)

**מסגרת** (באנגלית: **Frame**) היא יחידת העברת מידע דיגיטלי, ברשת מחשבים ובטלקומוניקציה. מסגרת מכילה בתוכה תכונות סינכרון, המורכבות מסיביות או סמלים, המציינות למקלט את תחילת וסוף המידע, מתוך זרם גדול יותר של סיביות וסמלים שנקלטו. אם מקלט מחובר למערכת באמצע העברת מסגרת, הוא מתעלם מהמידע עד שהוא מזהה את הסיביות שמציינות תחילת מסגרת. 

במודל ה-OSI של רשתות תקשורת, מסגרת היא יחידת המידע הפרוטוקולית בשכבת הקו. מסגרות הם התוצר של שכבת האנקפסולציה האחרונה לפני שמידע מועבר לשכבה הפיזית. מסגרת היא יחידת העברת המידע בפרוטוקולים השייכים לשכבת הקו, ומורכבים מכותרים התואמים  לשכבה כשאחריהם חבילת המידע. כל מסגרת מופרדת מחברתה באמצעות פער בין מסגרתי.

## הערות שוליים

קטגוריה:תקשורת מחשבים
דן בלן

250px|ממוזער|שמאל|דן בלן
**דן בלן** (ברומנית: **Dan Bălan**, יליד 6 בפברואר 1979) הוא זמר מולדובי, פזמונאי ומפיק, והמוזיקאי המולדבי הראשון והיחיד עד כה שהיה מועמד לפרס גראמי על כתיבת השיר "Live Your Life". מייסד וחבר להקת הבנים המולדובנית O-Zone, שכתב והפיק את הלהיט הבינלאומי של הלהקה, "Dragostea Din Tei", שיר שהגיע לפסגת המצעדים ביותר מ-30 מדינות ומכר מעל 12 מיליון עותקים ברחבי העולם. כמו כן, כתב וביצע את השירים ללהיטים "Chica Bomb", "Justify Sex" ו-"Freedom".

## ביוגרפיה
בלן נולד בקישינב, מולדובה הסובייטית. אביו, מיכאי בלן , הוא דיפלומט שכיהן כשגריר מולדובה בישראל וכיום מכהן בתפקיד בכיר במשרד הביטחון המולדובני. אימו, לודמילה בלן , מנחת טלוויזיה פופולרית. אחותו, סנדה בלן (ילידת 1984) אף היא מנחת טלוויזיה. סבו מצד אימו נשלח בתקופה הסובייטית לעונש מאסר בסיביר.

כלי הנגינה הראשון שלו היה אקורדיון יד-שנייה שקיבל בגיל 11 ומאז החל להתעניין לעסוק במוזיקה. בלן למד בבית ספר למוזיקה, אך הוריו דחקו בו שילמד משפטים באוניברסיטה. זמן קצר לאחר שהלך בעקבות עצתם, עזב את הלימודים והצטרף ללהקת מטאל גותי.

## קריירה
250px|ממוזער|שמאל|דן בלן בהופעה, 2012
בשנת 1996 בלן הופיע באולם קונצרטים בקישינב עם חברי להקתו. הוריו שנכחו בהופעה התרשמו והחליטו לרכוש לו סינתיסייזר משוכלל. הוא החליט לעזוב את הלהקה לאחר זמן קצר וטען כי לא התחבר למוזיקת המטאל.

פריצת הדרך המשמעותית של בלן בתחום המוזיקה היה הקמת להקת O-Zone בשנת 1999. כמעט מיד עם הקמת הלהקה, החבר הנוסף בה, פטרו ג'ילוהבצ'י, החליט לפרוש ממנה. בלן ערך אודישנים וקיבל ללהקה את ארסניי טודירש ואת ראדו סירבו . השיר המפורסם של הלהקה הוא "Dragostea Din Tei" (מוכר ברשת בשם שיר ה"נומה נומה") משנת 2003, והוא השיר שהקנה להם הכרה בינלאומית. השיר כבש את מצעדי הלהיטים בלמעלה משלושים מדינות. מעל 12 מיליון עותקים של השיר נמכרו ברחבי העולם ומדינות רבות באירופה הוציאו לו תקליט זהב ופלטינום. בנוסף לכך, השיר זכה להיות הלהיט הנמכר ביותר ביפן ובאירופה בשנים 2004 ו-2005. במרוצת השנים, למעלה מ-2,000 אמנים שונים שרו את השיר בגרסאות שונות במעל 14 שפות. להקת O-Zone התפרקה בשנת 2005, בשיא ההצלחה וההכרות בה, ההופעה האחרונה של חברי הלהקה נערכה ברומניה.

בלן פתח בקריירת סולו והפיק להיטים גדולים שכבשו את מצעדי הלהיטים ברחבי אירופה. בהם ניתן למנות את השיר "Chica Bomb" שיצא בשנת 2010. השיר הגיע למקום ה-7 במצעד הלהיטים הבריטי והפולני, מקום 6 במצעד הצ'כי ומקום 8 במצעד ההונגרי. בשנת 2007 הוציא את הלהיט "Mm Ma Ma" (מתוך הדיסק שנקרא "Crazy Loop"), שיר שהגיע למקום הראשון במצעד הלהיטים הרומני, ומקום 18 במצעד הגרמני.

בשנת 2008 כתב את השיר "Live Your Life" עבור הראפר האמריקאי T.I., השיר בוצע בהשתתפות ריהאנה ומכר מעל 5.5 מיליון עותקים בעולם. השיר הגיע למקום הראשון במצעד הבילבורד הוט 100 האמריקאי, מקום שני במצעד הסינגלים הבריטי, מקום שלישי במצעד הסינגלים האירי ומקום רביעי במצעד האירופי, אירופה הוט 100. לחן השיר מזכיר מאוד את שיר ה"נומה נומה" של להקת O-Zone, ובנוסף לפזמון של שיר זה האמנים שרים עצות שונות. בלן גם כתב וביצע שירים ברומנית וברוסית.

בשנת 2019 הוא הקליט שיר משותף עם לוסיה צ'בוטינה.

## קישורים חיצוניים

* 

קטגוריה:מוזיקאים רומנים
קטגוריה:זמרים מולדובנים
קטגוריה:שופטי The Voice
קטגוריה:ילידי 1979
שומרי הגלקסיה (סדרת טלוויזיה)

**שומרי הגלקסיה** (באנגלית: **Guardians of the Galaxy**) היא סדרת אנימציה מבית מארוול קומיקס המשודרת בערוץ דיסני XD החל מ-1 באוגוסט 2015. הסדרה היא ספין אוף טלוויזיוני לסרט שומרי הגלקסיה, אשר ממשיכה את עלילותיו. המדבבים במקור הם: ויל פרידל, טרוור דוול, ונסה מרשל, קווין מייקל ריצ'רדסון ודייוויד סובולוב. בערוץ דיסני ישראל, הסדרה עלתה ב-7 בפברואר 2016.

לסדרה יש עונת קצרים הנקראת גם **מקורות**, אשר מספרת את סיפור מקורותיהם של סטאר-לורד, גאמורה, רוקט ראקון, דראקס וגרוט, עוד לפני שהתאחדו יחדם כשומרי הגלקסיה, ושודרה בארצות הברית החל מ-1 באוגוסט 2015 עד 29 באוגוסט 2015 ובישראל החל מ-7 בפברואר 2016 עד 18 בפברואר 2016.

העונה הראשונה שודרה לראשונה בארצות הברית החל מ-5 בספטמבר 2015 ובישראל החל מ-13 באפריל 2016. העונה הסתיימה ב-17 בדצמבר 2016 ובישראל ב-30 בינואר 2017.

לקראת העונה השנייה, שודרה 6 קצרים בארצות הברית החל מ-27 בפברואר 2017 עד ל-4 במרץ 2017.

ב-9 באוקטובר 2015 הסדרה חודשה לעונה שנייה. העונה עלתה לראשונה ב-11 במרץ 2017 והסתיימה ב-3 בדצמבר באותה השנה. בישראל לכבוד פתיחת העונה שודרו שני פרקי בכורה ב-17 ביוני 2018, העונה הסתיימה ב-28 בפברואר 2019.

הסדרה חודשה לעונה שלישית ואחרונה שעלתה לראשונה ב-18 במרץ 2018 והסתיימה ב-9 ביוני 2019. בישראל העונה עלתה לראשונה ב-7 באפריל 2019 והסתיימה ב-17 באוקטובר 2019.

הסדרה עלתה בדיסני+ עם השקתו בישראל ב-16 ביוני 2022.

## מדבבים
### אנגלית (מקור)
*ויל פרידל - סטאר לורד
*טרוור דוול - רוקט ראקון
*ונסה מרשל - גאמורה
*קווין מייקל ריצ'רדסון - גרוט
*דייוויד סובולוב - דראקס המשמיד
*ג'ונתן אדמס - רונאן המאשים
*דייב פנויי - קוראת' הרודף
*טום קני - האספן
*אייזק סינגלטון ג'וניור - תאנוס

### עברית
*יואב זיסקרוט - סטאר לורד
*ערן מור - רוקט ראקון
*הדר שחף-מעיין - גאמורה
*אלון שר - גרוט
*יורם יוספסברג - דראקס המשמיד
*גלעד קלטר - רונאן המאשים
*סער גביש - סטאר-לורד הצעיר / גרוט הצעיר

## סקירה כללית של הסדרה

## פרקים
### קצרים 1

### עונה 1

### קצרים 2

### עונה 2

### עונה 3

## קישורים חיצוניים
* 

## הערות שוליים

קטגוריה:סדרות הנפשה אמריקאיות
קטגוריה:סדרות טלוויזיה המבוססות על קומיקס
קטגוריה:מארוול קומיקס - סדרות טלוויזיה
קטגוריה:שומרי הגלקסיה
קטגוריה:סדרות הנפשה של מארוול קומיקס
קטגוריה:סדרות טלוויזיה אמריקאיות שעלו לשידור בשנת 2015